**Nr. 4836 din 17.07.2018**

# **DECIZIA ETAPEI DE ÎNCADRARE**

## Nr. …. din 17.07.2017

proiect

Ca urmare a solicitării de emitere a acordului de mediu adresate de **SC PERLA HARGHITEI SA**, cu sediul în Str. Gării, Nr. 600, Sâncrăieni, Judetul Harghita, înregistrată la APM Harghita cu nr. 4836/21.06.2018, completată la nr.5147/04.07.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Directivei 2014/52/UE a Parlamentului European și a Consiliului** privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita decide**, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **17.07.2018**, că proiectul **”Construire hală de producție și de depozitare și utilități”**, propus a fi amplasat în .com. Sâncrăieni, str. Gării nr.600, jud. Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 - proiectul se încadrează în prevederile Hotărârii Guvernului nr. 445/2009, anexa nr. .II, pct. 13 lit a;

 **1..Caracteristicile proiectului:**

***a) dimensiunea și concepția întregului proiect:***

*Proiectul propus constă din :*

*-construirea unei hale industriale cu funcțiuni de producție-depozitare . Hala va avea regim de înălțime parter pe o suprafață construită de 6374 mp și etaj partial cu o suprafață de 95 mp. În hală vor fi amenajate sala pentru compresoare, deposit pentru material prime, stație de deferizare, birou, central termică, vestiare grupuri sanitare, holuri, sala de mese, hala de producție, depozit de materiale finite.*

*Capacitatea de producție va fi* 17200 buc/h – în PET de 0.5L , 18400 buc/h – în PET de 1,0L

*Procesul de producție va cuprinde următoarele faze:*

Fabricarea flacoanelor.Flacoanele suflate sunt transportate la maşina de îmbuteliat.

Impregnarea apei minerale cu dioxid de carbon : Apa minerală este pompată prin conducte la

impregnatorul de la linia de îmbuteliere unde se realizează carbonatarea. după care este trimis la maşina de îmbuteliat. Apa minerală decarbogazificată parţial se îmbuteliază fără impregnare.

Îmbutelierea şi capsularea: Îmbutelierea şi capsularea sticlelor se realizează cu monoblocuri de îmbuteliere. Înainte de îmbuteliere, flacoanele sunt spălate cu apă minerală. Capsulele sunt dezinfectate cu lămpi UV înainte de utilizare.

Etichetare şi marcare: Etichetarea flacoanelor se efectuează cu maşini de etichetat automate.

Marcarea cu termenul de valabilitate este efectuat cu dispozitive automate de marcaj, prin

inscripţionare cu data expirării pe ambalaj..

Împachetarea: Flacoanele etichetate şi marcate sunt transportate prin banda transportoare la

maşina de împachetat. Flacoanele se împachetează în folie termocontractibilă câte 6 buc/bax de 1L, și câte 12 buc/bax de 0,5 L,. După aplicarea foliei termocontractibile şi formării baxurilor,acestea sunt aşezate pe paleţi de lemn. După formarea paletului cu baxuri pe paletizor, acestea sunt depozitate în depozitele de produs finit.

*Utilitățile (apa, canalizare, energie electrică) vor fi asigurate prin extinderea celor existente.*

*Energia termică se va asigura de la centrala termică proprie,utilizând ca și combustibil gaz natural.*

***Lucrări necesare organizării de şantier:***

*Organizarea de şantier se va realiza în interiorul incintei beneficiarului, fără afectarea*

*domeniului public..*

**b. *cumularea cu alte proiecte existente și/sau aprobate***:

-Extindere hală depozit pentru care s-a emis Clasarea nr.1256/12.02.2018

-Construire atelier mecanic pentru care s-a emis Decizia etapei de încadrare nr.67/17.07.2017

**c. *utilizarea resurselor naturale, în special a solului, a terenurilor, a apei și a biodiversității***:Nu este cazul.

**d. Producţia de deşeuri**:

***În timpul lucrărilor de construcții:****17 04 05 Resturi de oţel,17 01 01 Beton -Reutilizare ca umplutură,17 08 02 Materiale de construcţie pe bază de gips,altele decât cele specificate la 17 08 01(resturi de plăci de gipscarton)-valorificare*

***În timpul exploatării***:*15 01 02 Ambalaje din materiale plastice (folii) –valorificare,15 01 01 Ambalaje din hârtie şi carton valorificare,15 01 03 Ambalaje de lemn (paleţi) –valorificare,15 01 02 Materiale plastice PET -valorificare*

**e. *poluarea și alte efecte nocive***:

 *-emisii în aer: - în faza de construire vor fi emisii de pulberi rezultate în urma manipulării materialelor de construcţii, emisii de gaze de eşapament, aceste efecte vor fi doar temporare*

 *-în timpul funcţionării –* *Concentraţiile maxime de poluanţi evacuaţi prin gazele de ardere, rezultate în urma utilizării gazului natural ca şi combustibil, nu vor depăşi valorile limită preventive de emisie stabilită prin Ordinul nr.462/1993 emis de Ministerul Apelor, Pădurilor şi Protecţiei Mediului, anexa nr.2.*

*. -emisii în apă:-apele uzate rezultate de la grupuri sanitare, vor fi racordate la rețeaua existentă a unității*

*-zgomot:-În faza de construire nivelul de zgomot generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei.*

 **f. *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice***:

 *-* :*- prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

 ***g. riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

*.*

 **2**. **Localizarea proiectului**:

**2.1. utilizarea actuală și aprobată a terenului**:*- Terenul se află în intravilanul comunei Sâncrăieni, folosința actuală fiind de curți și construcții în zona industrială, conform Certificatului de Urbanism nr.57/18.06.2018, emis de Comuna Sâncrăieni*

**2.2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia:** -în zonă există apă minerală din abundență, prin îmbutelierea și valorificarea acestuia nu se intervine asupra capacității de regenerarea acestuia

**2.3. capacitatea de absorbţie a mediului natural, acordându-se atenție specială următoarelor zone:**

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate:*-nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului se situează la o distanţă de cc.60 m faţă de situl Natura 2000”Depresiunea şi Munţii Ciucului” ROSPA 0034.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului comunei Sâncrăieni*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *nu este cazul.*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

 -staţionarea mijloacelor de transport în afara terenurilor desemnate în acest scop

 -distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) La finalizarea investiţiei aveţi obligaţia să notificaţi APM Harghita cu privire la modificările intervenite faţă de condiţiile care au stat la baza autorizaţiei de mediu Nr. 83/06.04.2010, revizuită la data de 25.02.2014 emisă de APM Harghita

**Proiectul propus nu necesită parcurgerea celorlalte etape ale procedurii de evaluare adecvată și ale procedurii de evaluare a impactului asupra mediului.**

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 **La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor**.

Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.

Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 Ing. DOMOKOS László József

 **Şef serviciu A.A.A.**

 Ing. LÁSZLÓ Anna

 **Întocmit,**

 Ing. BOTH Enikő